Pliva prijavila nestašice poznatih lijekova

Hrvatski farmaceutski div prijavio je nestašice dva poznata lijeka.

Pliva, tako, prijavljuje nestašicu lijeka Loquen XR 200 mg, 60 tableta, djelatne tvari kvetiapinfumarat. Razlozi su povezani s proizvodnjom, a lijeka neće biti od 27. listopada do 30. studenoga.

Kako tumače u Hrvtaskoj agenciji za lijekove, Loquen sadrži djelatnu tvar kvetiapin koja pripada skupini lijekova koji se zovu antipsihotici. Loquen se može koristiti u liječenju depresije, manije, shizofrenije.

Osim toga, prijavljena je i nestašica lijeka Pramipeksol Pliva 0,26 mg, 30 tableta, djelatne tvari pramipeksoldiklorid hidrat. Razlozi su također povezani s proizvodnjom, a lijeka neće biti od 15. listopada do 31. prosinca.

Pramipeksol pripada skupini lijekova poznatih kao agonisti dopamina i primjenjuje se u liječenju simptoma primarne Parkinsonove bolesti kod odraslih.

Objava Pliva prijavila nestašice poznatih lijekova pojavila se prvi puta na Danica.hr.